
DR.30.11.2015  45  

 

filem yang akan ditayangkan di pawagam dibuat oleh Lembaga Penapisan Filem, bukan di 
bawah kementerian ini iaitu ia di bawah Kementerian Dalam Negeri.  

Isu berkaitan dengan kandungan dan kreativiti industri perfileman. Pihak FINAS 
sentiasa memberi bantuan dan galakan untuk penggiat industri filem melalui geran, insentif, 
kemudahan dan perkhidmatan, pengembaraan serta pemasaran untuk menghasilkan filem 
berkualiti. Walau bagaimanapun, penggiat filem perlu mengikuti garis panduan Lembaga 
Penapis Filem di bawah KDN bagi memastikan filem-filem yang dihasilkan tidak menyentuh 
isu-isu sensitif yang boleh mengancam keharmonian dan keselamatan negara. Semua filem 
termasuk filem yang ditimbulkan oleh Yang Berhormat Seputeh iaitu New Village tertakluk 
kepada garis panduan LPF.  

Yang Berhormat Seputeh juga menanyakan persoalan dari segi dasar untuk ... 
filem, menonjolkan bakat tempatan dan sebagainya. Saya ambil peluang untuk maklumkan 
Ahli-ahli Yang Berhormat, di bawah dasar kementerian melalui FINAS di Pitching Center, 
kita ada satu pusat dinamakan Pitching Center. Semua permohonan daripada penggiat seni 
diterima dan diteliti berdasarkan kepada kualiti dan bukan elemen-elemen lain. Setakat April 
2015 hingga 19 November 2015, 513 permohonan telah pun diterima, 412 untuk skrip 
pembangunan, 55 telah pun diluluskan dan 38 akan dibawa kepada peringkat kelulusan 
dan 168 masih dalam proses untuk penambahbaikan.  

Mengenai persoalan yang ditimbulkan oleh Yang Berhormat Sekijang iaitu isu 
berkaitan dengan love scam. Sebenarnya Akta PDP 2010 adalah untuk mengawal selia 
pemprosesan data peribadi dalam transaksi komersial sahaja. Rakyat Malaysia walau 
bagaimanapun kita ingin menasihatkan supaya tidak mudah terpedaya dengan memberikan 
maklumat peribadi kepada orang yang tidak dikenali.  

■1500 

Biasanya love scam ini melibatkan kepada kaum wanita especially yang 
keseorangan dan senang terpedaya dengan ajakan orang-orang dari Afrika. Ini yang sering 
terjadi tetapi memang sebenarnya benda ini memang telah diambil tindakan oleh pihak 
berwajiblah, PDRM dan sebagainya.  

Yang Berhormat Sekijang ada juga menanyakan isu berkaitan dengan aplikasi 
telefon pintar bagi perkhidmatan teksi. Pihak kementerian sebenarnya menggalakkan 
pembangunan aplikasi telefon pintar yang menggunakan jalur lebar dan internet. Walau 
bagaimanapun, penyediaan perkhidmatan melalui aplikasi ini adalah tertakluk kepada 
undang-undang dan peraturan yang sedang berkuat kuasa. Sekiranya terdapat sebarang 
aduan yang berkaitan, pihak kementerian akan mengambil tindakan yang sewajarnya ke 
atas syarikat atau individu yang berkenaan. Setakat ini memang pihak kementerian ataupun 
SKMM tidak dihubungi oleh SPAD. 

Dato’ Haji Mahfuz bin Haji Omar [Pokok Sena]: Tuan Pengerusi, Tuan 
Pengerusi. 

Tuan Pengerusi: Sila. 

Dato’ Haji Mahfuz bin Haji Omar [Pokok Sena]: Terima kasih Tuan Pengerusi, 
terima kasih Yang Berhormat Menteri. Saya tak sempat kerana masuk terlewat tadi tetapi 
saya bukan hendak tanya apa yang saya bangkit sebab saya tak tahu apa jawapan Yang 
Berhormat tetapi berkaitan dengan aplikasi untuk teksi ini.  

Saya baru sudah berjumpa dengan Persatuan Badan Bertindak Pemandu-
pemandu Teksi kerana mereka tidak berpuas hati tentang perkhidmatan aplikasi Uber dan 
GrabCar yang tidak mendapat apa-apa kebenaran daripada Suruhanjaya Perkhidmatan 
Awam Darat (SPAD). Mereka mengatakan bahawa sekarang berlaku flip flop antara SPAD 
dengan SKMM bila SPAD kata itu bukan bawah bidang kuasa kami tetapi di bawah bidang 
kuasa SKMM tetapi mereka kata mereka pernah datang bertemu dengan SKMM dan 
SKMM kata itu kalau SPAD bagi surat kata tak boleh, mereka akan berhentikan.  

Akan tetapi hakikatnya, sehingga sekarang bahawa mereka beroperasi ini tanpa 
apa-apa permit tetapi memberikan kesan yang berat kepada pemandu-pemandu teksi di 
Lembah Klang ini di mana kemerosotan pendapatan mereka itu diberitahu kepada saya 
tadi, hampir 50 peratus merosot pendapatan mereka. Dengan keadaan sekarang ini, 
memang beban hidup mereka itu sangat-sangat teruk.  



filem yang akan ditayangkan di pawagam dibuat oleh Lembaga Penapisan Filem, bukan di bawah kementerian ini iaitu ia di bawah Kementerian Dalam Negeri. Isu berkaitan dengan kandungan dan kreativiti industri perfileman. Pihak FINAS sentiasa memberi bantuan dan galakan untuk penggiat industri filem melalui geran, insentif, kemudahan dan perkhidmatan, pengembaraan serta pemasaran untuk menghasilkan filem berkualiti. Walau bagaimanapun, penggiat filem perlu mengikuti garis panduan Lembaga Penapis Filem di bawah KDN bagi memastikan filem-filem yang dihasilkan tidak menyentuh isu-isu sensitif yang boleh mengancam keharmonian dan keselamatan negara. Semua filem termasuk filem yang ditimbulkan oleh Yang Berhormat Seputeh iaitu New Village tertakluk kepada garis panduan LPF. Yang Berhormat Seputeh juga menanyakan persoalan dari segi dasar untuk ... filem, menonjolkan bakat tempatan dan sebagainya. Saya ambil peluang untuk maklumkan Ahli-ahli Yang Berhormat, di bawah dasar kementerian melalui FINAS di Pitching Center, kita ada satu pusat dinamakan Pitching Center. Semua permohonan daripada penggiat seni diterima dan diteliti berdasarkan kepada kualiti dan bukan elemen-elemen lain. Setakat April 2015 hingga 19 November 2015, 513 permohonan telah pun diterima, 412 untuk skrip pembangunan, 55 telah pun diluluskan dan 38 akan dibawa kepada peringkat kelulusan dan 168 masih dalam proses untuk penambahbaikan. Mengenai persoalan yang ditimbulkan oleh Yang Berhormat Sekijang iaitu isu berkaitan dengan love scam. Sebenarnya Akta PDP 2010 adalah untuk mengawal selia pemprosesan data peribadi dalam transaksi komersial sahaja. Rakyat Malaysia walau bagaimanapun kita ingin menasihatkan supaya tidak mudah terpedaya dengan memberikan maklumat peribadi kepada orang yang tidak dikenali. #1500. Biasanya love scam ini melibatkan kepada kaum wanita especially yang keseorangan dan senang terpedaya dengan ajakan orang-orang dari Afrika. Ini yang sering terjadi tetapi memang sebenarnya benda ini memang telah diambil tindakan oleh pihak berwajiblah, PDRM dan sebagainya. Yang Berhormat Sekijang ada juga menanyakan isu berkaitan dengan aplikasi telefon pintar bagi perkhidmatan teksi. Pihak kementerian sebenarnya menggalakkan pembangunan aplikasi telefon pintar yang menggunakan jalur lebar dan internet. Walau bagaimanapun, penyediaan perkhidmatan melalui aplikasi ini adalah tertakluk kepada undang-undang dan peraturan yang sedang berkuat kuasa. Sekiranya terdapat sebarang aduan yang berkaitan, pihak kementerian akan mengambil tindakan yang sewajarnya ke atas syarikat atau individu yang berkenaan. Setakat ini memang pihak kementerian ataupun SKMM tidak dihubungi oleh SPAD. Dato' Haji Mahfuz bin Haji Omar [Pokok Sena]: Tuan Pengerusi, Tuan Pengerusi. Tuan Pengerusi: Sila. Dato' Haji Mahfuz bin Haji Omar [Pokok Sena]: Terima kasih Tuan Pengerusi, terima kasih Yang Berhormat Menteri. Saya tak sempat kerana masuk terlewat tadi tetapi saya bukan hendak tanya apa yang saya bangkit sebab saya tak tahu apa jawapan Yang Berhormat tetapi berkaitan dengan aplikasi untuk teksi ini. Saya baru sudah berjumpa dengan Persatuan Badan Bertindak Pemandu- pemandu Teksi kerana mereka tidak berpuas hati tentang perkhidmatan aplikasi Uber dan GrabCar yang tidak mendapat apa-apa kebenaran daripada Suruhanjaya Perkhidmatan Awam Darat (SPAD). Mereka mengatakan bahawa sekarang berlaku flip flop antara SPAD dengan SKMM bila SPAD kata itu bukan bawah bidang kuasa kami tetapi di bawah bidang kuasa SKMM tetapi mereka kata mereka pernah datang bertemu dengan SKMM dan SKMM kata itu kalau SPAD bagi surat kata tak boleh, mereka akan berhentikan. Akan tetapi hakikatnya, sehingga sekarang bahawa mereka beroperasi ini tanpa apa-apa permit tetapi memberikan kesan yang berat kepada pemandu-pemandu teksi di Lembah Klang ini di mana kemerosotan pendapatan mereka itu diberitahu kepada saya tadi, hampir 50 peratus merosot pendapatan mereka. Dengan keadaan sekarang ini, memang beban hidup mereka itu sangat-sangat teruk.